13. Verejné financie v HMÚ - 2007 a 2008 (

Reinhard Rack
(DE) Vážená pani predsedajúca, mám takúto požiadavku. Keď tu máme slávnostné schôdze, vždy je v strede, kde sedíme, umiestnená kamera. Pre kameramanov tu nie je vždy úplne jednoduché pracovať, je to však problém aj pre poslancov, ak je kamera tam, kde chceme pracovať. Nemohli by sme zmeniť usporiadanie sedadiel, keď tu chceme mať kamery? Ak nie, mal by niekto navrhnúť lepšie technické riešenie.
Predsedajúca
Poradíme sa s príslušnými orgánmi.
Christopher Heaton-Harris
Vážená pani predsedajúca, snažil som sa počas hlasovania zamávať na uvádzača, aby som podal vysvetlenia hlasovania, ale keďže ste hlasovanie viedli tak skvele a tak rýchlo sme ho dokončili, uvádzač sa nestihol ku mne dostať. V ruke držím papier a chcel by som podať dve ústne vysvetlenia hlasovania o správach pani McGuinnessovej a pani Breyerovej. Bol by som rád, keby ste mi to umožnili.
Avril Doyle
Vážená pani predsedajúca, chcela by som poprosiť o to isté. Aj moja prosba je na ceste k vám.
